ddrg/super_eurlex huggingface dataset:
(10)

En fransk guyansk virksomhed begyndte i 2005 at genvinde rester af risskaller for at fremstille et produkt, der kan sammenlignes med tørv (brændsel, strøelse). Denne nye virksomhed vil ikke være økonomisk levedygtig, medmindre tørv fremstillet uden for Fransk Guyana (pos. 2703 efter nomenklaturen i den fælles toldtarif) kan omfattes af en beskatningsdifference i Fransk Guyana. Oplysningerne fra de franske myndigheder viser nemlig, at selv om det drejer sigom en vare, der er baseret på affald fra landbruget, er forarbejdningsomkostningerne så høje, at den ikke kan konkurrere med tørv importeret i Fransk Guyana, selv medregnet transportomkostningerne. Ifølge de franske myndigheder er produktionsomkostningerne for denne vare betydeligt højere end for tørv på grund af, at den guyanske virksomhed, der har udviklet varen, er meget lille (seks lønmodtagere), og at den pågældende aktivitet næsten har håndværksmæssig karakter, mens tørv produceres industrielt i Europa. Desuden eksisterer der ikke nogen lokal produktion af tørv i Fransk Guyana. Selv når transportomkostningerne for tørv importeret fra Europa medregnes, er kostprisen for varen, der produceres på risskaller, over 20 % højere end kostprisen for den importerede tørv. Uden særforanstaltning vil denne fransk guyanske virksomheds produktion ikke være økonomisk levedygtig, og det er derfor nødvendigt at gøre den konkurrencedygtig. For at udligne den nye lokale produktions beskrevne handicap er der for Fransk Guyanas vedkommende grund til at indsætte pos. 2703 i del B i bilaget til beslutning 2004/162/EF, som indeholder listen over lokale varer, der kan indrømmes en differencebeskatning på 20 procentpoint i forhold til varer med oprindelse uden for de franske oversøiske departementer. Denne difference, der kun gælder for tørv, vil give mulighed for at bevare den aktivitet, der er forbundet med produktionen af det nye lokale brændsel, som vil blive pålagt den sats, der ville gælde for lokalt produceret tørv, hvis en sådan produktion eksisterede.
»Selskab Taric-tillægskode

Beijing Tongzhou Dadusche Foundry Factory, East of Dongtianyang Village, Dadushe, Tongzhou Beijing A708

Botou City Simencun Town Bai Fo Tang Casting Factory, Bai Fo Tang Village, Si Men Cun Town, Bo Tou City, 062159, Hebei Province A681

Botou City Wangwu Town Tianlong Casting Factory, Changle Village, Wangwu Town, Botou City, Hebei Province A709

Changan Cast Limited Company of Yixian Hebei, Taiyuan main street, Yi County, Hebei Province, 074200 A683

Changsha Jinlong Foundry Industry Co., Ltd., 260, Jinchang Road, JinJing Town, Changsha, Hunan A710

Changsha Lianhu Foundry, Lianhu Village, Yuhuating Town, Yuhua District, Changsha, Hunan A711

Fremstillet og solgt af GB Metal Products Co. Ltd, Zhuanlu Town, Dingzhou, Hebei, eller fremstillet af GB Metal Products Co. Ltd, Zhuanlu Town, Dingzhou, Hebei, og solgt af det dermed forbundne salgsselskab GB International Trading Shanghai Co. Ltd, B301-310 Yinhai Building, 250 Cao Xi Road, Shanghai A712

Guiyang Bada Foundry Co., Ltd, Mengguan Huaxi Guiyang, Guizhou A713

Hebei Jize Xian Ma Gang Cast Factory, Nankai District. Xiao Zhai Town, Jize County, Handan City, Hebei A714

Fremstillet og solgt af Hebei Shunda Foundry Co. Ltd, Qufu Road, Quyang, 073100, Kina, eller fremstillet af Hebei Shunda Foundry Co. Ltd, Qufu Road, Quyang, 073100, Kina, og solgt af det dermed forbundne salgsselskab Success Cast Tech-Ltd, 603A Huimei Business Centre 83 Guangzhou Dadao(s), Guangzhou 510300 A715

Hong Guang Handan Cast Foundry Co. Ltd, Nankai District, Xiao Zhai Town, Handou City, Jize County, Hebei A716

Qingdao Qitao Casting Co. Ltd, Nan Wang Jia Zhuang Village, Da Xin Town, Jimo City, Qingdao, Shandong Province, 266200 A718

Shandong Huijin Stock Co. Ltd, North of Kouzhen Town, Laiwu City, Shandong Province, 271114 A684

Shahe City Fangyuan Casting Co. Ltd, West of Nango Village, Shiliting Town, Shahe City, Hebei Province A719

Shanxi Yuansheng Casting and Forging Industrial Co. Ltd, No. 8 DiZangAn, Taiyuan, Shanxi, 030002 A680

Tianjin Fu Xing Da Casting Co. Ltd, West of Nan Yang Cun Village, Jin Nan District, 300350, Tianjin A720

Weifang Jianhua Casting Co., Ltd, Kai Yuan Jie Dao Office, Hanting District, Weifang City, Shandong Province A721

Zibo City Boshan Guangyuan Casting Machinery Factory, Xiangyang Village, Badou Town, Boshan District, Zibo City Shandong Province A722
DA Den Europæiske Unions Tidende L 153/36

RÅDETS AFGØRELSE

af 9. juni 2008

om udnævnelse af medlemmer og af efterfølgere for medlemmer af bestyrelsen for Det Europæiske Center for Udvikling af Erhvervsuddannelse

(2008/436/EF)

RÅDET FOR DEN EUROPÆISKE UNION HAR —

under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse (1), særlig artikel 4,

under henvisning til de kandidatlister, som Kommissionen har forelagt Rådet for så vidt angår repræsentanter for arbejdsgivernes organisationer, og

ud fra følgende betragtninger:

(1) Rådet har ved afgørelse af 18. september 2006 (2) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2006 til den 17. september 2009.

(2) En plads som medlem af centrets bestyrelse i kategorien arbejdsgiverrepræsentanter er blevet ledig, efter at Gregor MIKLIC er trådt tilbage —

TRUFFET FØLGENDE AFGØRELSE:

Eneste artikel

Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2009:

I. REPRÆSENTANTER FOR ARBEJDSGIVERNES ORGANISATIONER SLOVENIEN Marjan URBANČ Association of Free Trade Unions of Slovenia

Udfærdiget i Luxembourg, den 9. juni 2008. På Rådets vegne M. COTMAN Formand

(1) EFT L 39 af 13.2.1975, s. 1. Senest ændret ved forordning (EF) nr. 2051/2004 (EUT L 355 af 1.12.2004, s. 1).

(2) EUT C 240 af 5.10.2006, s. 1.
(6)

For at sikre, at frekvensressourcerne udnyttes effektivt, og at skadelig interferens undgås, skal udstyr, der anvendes på de vilkår, der er fastsat i denne beslutning, også være i overensstemmelse med Europa-Parlamentets og Rådets direktiv 1999/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelse (5); overensstemmelsen skal påvises ved opfyldelse af harmoniserede standarder eller ved hjælp af alternative procedurer for overensstemmelsesvurdering.
(4)

For at hindre unødvendige forstyrrelser i handelen inden for Fællesskabet og for at undgå risikoen for, at tredjelande indfører uberettigede handelshindringer, er det nødvendigt straks på fællesskabsplan at beskrive de pågældende zoner i Det Forenede Kongerige.
(2)

Som begrundelse for sin anmodning har Portugal fremført, at de tilbudte muligheder i artikel 4 i Rådets direktiv 92/83/EØF af 19. oktober 1992 om harmonisering af punktafgiftsstrukturen for alkohol og alkoholholdige drikkevarer (3) ikke er tilstrækkelige til at opveje ulemperne for bryggerierne på Madeira som følge af deres afsides beliggenhed, manglen på geografisk sammenhæng og de lokale markeders begrænsede størrelse. Ifølge denne artikel kan bryggerier, der ikke producerer over 200 000 hl øl om året, drage fordel af reducerede punktafgiftssatser, når disse satser ikke ligger mere end 50 % under den normale nationale punktafgiftssats. Portugal har gjort brug af denne bestemmelse og anvendt en reduktion på 50 % for bryggerier, hvis årlige produktion ikke overstiger 200 000 hl. Dette betyder imidlertid ikke, at bryggerier på Madeira, der producerer mere end denne overgrænse, befinder sig i en position, der er tilstrækkelig stærk til at imødegå konkurrencen fra øl fra det portugisiske fastland (eller resten af det europæiske fastland). Deres andel af det lokale marked vil fortsat blive mindsket som følge af den skarpe konkurrence, som de fortsat vil være udsat for, fra øl produceret uden for Madeira, fordi de på grund af deres afsides beliggenhed må påtage sig ekstra omkostninger i form af store lagre, transport af råvarer og hjælpematerialer samt emballage fra det portugisiske fastland. Selv om sådanne bryggerier efter at have nået en årlig produktion på 200 000 hl ikke længere kan betragtes som »små«, jf. artikel 4 i direktiv 92/83/EØF, vil de ikke desto mindre stadig være små sammenlignet med de store nationale og multinationale bryggerier, som de konkurrerer med. Det er derfor afgørende for den lokale bryggerisektors fortsatte overlevelse, at bryggerier kan drage fordel af en reduceret sats, hvis deres årlige produktion overstiger 200 000 hl, men ikke 300 000 hl.
(2)

Kommissionens beslutning 2008/377/EF af 8. maj 2008 om beskyttelsesforanstaltninger over for klassisk svinepest i Slovakiet (2) blev vedtaget for at styrke de foranstaltninger, Slovakiet havde truffet i henhold til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (3).
(1)

Direktiv 64/432/EØF foreskriver, at en medlemsstat eller en del af en medlemsstat kan erklæres officielt fri for kvægtuberkulose og enzootisk kvægleukose for så vidt angår kvægbesætninger, under forudsætning af at visse betingelser i direktivet er opfyldt.
(1)

Portugal er i færd med at gennemføre en udryddelsesplan for at imødegå spredning af fyrretræsnematoden i overensstemmelse med Kommissionens beslutning 2006/133/EF af 13. februar 2006 om et krav til medlemsstaterne om midlertidigt at træffe supplerende foranstaltninger mod spredning af Bursaphelenchus xylophilus (Steiner et Buhrer) Nickle et al. (fyrretræsnematoden) for så vidt angår andre områder i Portugal end dem, hvor den vides ikke at forekomme (2).
(1)

Det er afgørende, at det sikres, at Den Europæiske Fødevaresikkerhedsautoritet er uafhængig, at den besidder en høj videnskabelig standard, samt at den er åben og effektiv. Samarbejde med medlemsstaterne er også uomgængelig nødvendigt.
(3)

Det finansielle referencegrundlag for EUPOL COPPS bør forhøjes for at styrke dens aktiviteter —
(1)

Den 19. april 2007 vedtog Rådet forordning (EF) nr. 423/2007 om restriktive foranstaltninger over for Iran. Artikel 15, stk. 2, i denne forordning fastsætter, at Rådet opstiller, reviderer og ændrer listen over de personer, enheder og organer, der er omhandlet i forordningens artikel 7, stk. 2.
(2)

Bilag I til Kommissionens beslutning 2008/185/EF af 21. februar 2008 om supplerende garantier med hensyn til Aujeszkys sygdom i medlemsstaternes samhandel med svin og om kriterier for de oplysninger, der skal gives om sygdommen (2), indeholder en liste over medlemsstater eller regioner deraf, der er fri for Aujeszkys sygdom, og hvor vaccination er forbudt. Bilag II til beslutning 2008/185/EF indeholder en liste over medlemsstater eller regioner deraf, hvor der er iværksat programmer for bekæmpelse af denne sygdom.
(4)

Indehavere af dokumenter udstedt af medlemsstater, der anvender Schengenreglerne fuldt ud, og tilsvarende dokumenter udstedt af Cypern udgør ikke nogen risiko for Bulgarien og Rumænien, da de er blevet underkastet al nødvendig kontrol i andre medlemsstater. For at undgå at Bulgarien og Rumænien pålægges et urimeligt administrativt ekstraarbejde, bør regler svarende til de fælles regler indført ved Europa-Parlamentets og Rådets beslutning nr. 895/2006/EF af 14. juni 2006 om indførelse af en forenklet ordning for personkontrol ved de ydre grænser, som bygger på, at Den Tjekkiske Republik, Estland, Cypern, Letland, Litauen, Ungarn, Malta, Polen, Slovenien og Slovakiet ensidigt anerkender visse dokumenter som ligestillede med deres nationale visa i forbindelse med transit gennem deres område (3), indføres i Bulgarien og Rumænien.
(2)

Da Schengenreglerne gennemføres i to faser, skulle de medlemsstater, der tiltrådte Den Europæiske Union den 1. maj 2004, fra denne dato udstede nationale visa til tredjelandes statsborgere, som er i besiddelse af en opholdstilladelse udstedt af Schweiz og Liechtenstein, og som har visumpligt i medfør af Rådets forordning (EF) nr. 539/2001 af 15. marts 2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (3). Denne forpligtelse skabte administrativt ekstraarbejde for disse medlemsstaters konsulater i Schweiz og Liechtenstein.
(5)

I Rumænien har visse virksomheder i sektorerne for kød, for fjerkrækød, for fisk og for mælk og mejeriprodukter afsluttet forbedringen af deres anlæg og er nu i fuld overensstemmelse med de relevante EF-retsforskrifter. Desuden er visse virksomheder ophørt med aktiviteterne. Disse virksomheder bør derfor udgå af listen over virksomheder, der er omfattet af overgangsordningen.
DA Den Europæiske Unions Tidende L 160/33

KOMMISSIONENS BESLUTNING

af 16. juni 2008

om fritagelse af Bulgarien, Slovakiet og Det Forenede Kongerige for visse forpligtelser til at anvende Rådets direktiv 66/401/EØF for så vidt angår Galega orientalis Lam.

(meddelt under nummer K(2008) 2664)

(Kun den bulgarske, den engelske og den slovakiske udgave er autentiske)

(EØS-relevant tekst)

(2008/462/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/401/EØF af 14. juni 1966 om handel med frø af foderplanter (1), særlig artikel 23a,

under henvisning til anmodninger fra Bulgarien, Slovakiet og Det Forenede Kongerige, og

ud fra følgende betragtninger:

(1) I henhold til direktiv 66/401/EØF kan Kommissionen på visse betingelser helt eller delvis fritage en medlemsstat for de forpligtelser vedrørende handel med frø af foderplanter, der er fastsat i direktivet.

(2) Bulgarien, Slovakiet og Det Forenede Kongerige har anmodet om at blive fritaget for deres forpligtelser for så vidt angår Galega orientalis Lam.

(3) Der sker normalt ikke opformering af frø af den pågældende art og handel dermed i Bulgarien, Slovakiet og Det Forenede Kongerige. Desuden har dyrkning af Galega orientalis Lam. et ubetydeligt økonomisk omfang i nævnte medlemsstater.

(4) Så længe disse betingelser stadig gælder, bør de pågældende medlemsstater fritages for forpligtelsen til at anvende direktiv 66/401/EØF på det pågældende materiale.

(5) Foranstaltningerne i denne beslutning er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug —

VEDTAGET FØLGENDE BESLUTNING:

Artikel 1

Bulgarien, Slovakiet og Det Forenede Kongerige fritages for forpligtelsen til at anvende direktiv 66/401/EØF, bortset fra artikel 14, stk. 1, for så vidt angår arten Galega orientalis Lam.

Artikel 2

Denne beslutning er rettet til Republikken Bulgarien, Den Slovakiske Republik og Det Forenede Kongerige Storbritannien og Nordirland.

Udfærdiget i Bruxelles, den 16. juni 2008. På Kommissionens vegne Androulla VASSILIOU Medlem af Kommissionen

(1) EFT 125 af 11.7.1966, s. 2298/66. Senest ændret ved Kommissionens direktiv 2007/72/EF (EUT L 329 af 14.12.2007, s. 37).
(20)

Ved brev af 31. januar 2008 underrettede Kommissionen de øvrige medlemsstater og EFTA-landene om meddelelsen og gav dem 30 dage til at fremsætte deres bemærkninger. Kommissionen offentliggjorde også en bekendtgørelse om meddelelsen i Den Europæiske Unions Tidende (12) for at underrette de øvrige interesserede parter om Danmarks nationale bestemmelser samt begrundelserne herfor. Kommissionen har modtaget kommentarer fra Estland, Frankrig, Ungarn og Norge (13). — Estland understreger, at det som følge af den danske lovgivnings restriktive virkninger for samhandelen er af afgørende betydning, at restriktionerne er videnskabeligt begrundede. — Frankrig understreger, at nitrit kraftigt hæmmer spredning af visse bakterier, bl.a. Clostridium botulinum, og at det derfor har en markant betydning for forebyggelse af fødevareforgiftning, samt at der ikke findes nogen alternativer for kødprodukters vedkommende. Efter Frankrigs opfattelse er direktiv 2006/52/EF baseret på EFSAs udtalelse af 26. november 2003, og det begrænser koncentrationen af nitrosaminer så meget som muligt, samtidig med at den mikrobiologiske sikkerhed garanteres. Som anbefalet af EFSA opstiller direktivet regler for tilsatte mængder. Kun undtagelsesvis henvises der til maksimumsværdier for restmængder, og kun når det ikke har været muligt at fastsættes maksimale tilsatte mængder. Der bør først iværksættes en ny analyse, når resultaterne af undersøgelserne i medlemsstaterne af forbruget af tilsætningsstoffer på grundlag af de nye bestemmelser foreligger. — Ungarn går ind for at nedsætte eksponeringen for nitrit og nitrosaminer med alle disponible midler, men understreger samtidig behovet for at fastsætte bestemmelser om hensigtsmæssige nitritværdier i hele EU, herunder traditionelt saltede kødprodukter, som kan være forskellige fra de danske kødprodukter, og hvor det kan være berettiget med et højere niveau for tilsat nitrit. Ungarn sætter spørgsmålstegn ved Danmarks påstand om, at gennemførelsen af direktiv 2006/52/EF kunne medføre, at nitritindholdet i Danmark ville stige 2,3-2,4 gange, idet producenterne skal tilsætte mindre end den maksimale tilladte mængde, hvis de kan garantere den krævede mikrobiologiske sikkerhed. Den europæiske kultur ville blive fattigere, hvis traditionelt saltede kødprodukter skulle fjernes fra markedet. — Efter Norges opfattelse er den danske foranstaltning begrundet i vigtige behov, hvortil der henvises i artikel 30. Norge mener, at foranstaltningen har til hensigt at sikre et højt niveau for beskyttelse af menneskers sundhed baseret på videnskabelig rådgivning, og at der ikke er tale om en vilkårlig forskelsbehandling eller en skjult begrænsning af samhandelen. Norge gør gældende, at den hindring for det indre markeds funktion, som foranstaltningen udgør, er nødvendig og rimelig. Norge er enig med Danmark i, at direktiv 2006/52/EF med hensyn til nitrit i kødprodukter ikke fuldt ud afspejler den videnskabelige rådgivning, idet det ikke sikrer, at den laveste nitritværdi, der er nødvendig for at opnå den ønskede virkning, anvendes, og at der anvendes maksimumsværdier for restmængder for en række kødprodukter.
(2)

I kapitel I i bilaget til beslutning 2007/27/EF er der lister over virksomheder, der opfylder kravene, og som har tilladelse til at modtage og forarbejde mælk, der opfylder kravene, uden adskillelse fra mælk, der ikke gør det, mens der i samme bilags kapitel II er lister over virksomheder, der opfylder kravene, og som har tilladelse til at modtage og forarbejde mælk, der opfylder kravene, adskilt fra mælk, der ikke gør det.
(7)

Italien har meddelt, at visse programmer for VHS- og IHN-fri status, som blev godkendt ved Kommissionens beslutning 2003/634/EF af 28. august 2003 om godkendelse af programmer, der er forelagt for at opnå godkendelse af zoner og akvakulturbrug i zoner, der ikke er godkendt med hensyn til egtvedsyge (VHS) og infektiøs hæmatopoietisk nekrose (IHN) (3), er fuldført. Den pågældende zone og det pågældende akvakulturbrug kan indrømmes status som godkendt zone og godkendt akvakulturbrug i en ikke-godkendt zone og bør derfor føjes til listen over henholdsvis godkendte zoner og godkendte akvakulturbrug i ikke-godkendte zoner i beslutning 2002/308/EF.
(10)

Afgørelsen om at genudnævne de tre afgående dommere ved Retten for EU-personalesager er truffet af Rådet for at tage hensyn til det ekstraordinære forhold, at de rent faktisk har bestridt deres embede i to år. Den kan under ingen omstændigheder danne præcedens —
(5)

På grundlag af data fremlagt af Kommissionen (Eurostat) i overensstemmelse med artikel 8g, stk. 1, i forordning (EF) nr. 3605/93 efter indberetning fra Portugal før den 1. april 2008 og på grundlag af Kommissionens prognose fra foråret 2008 kan der drages følgende konklusioner: — det offentlige underskud blev reduceret fra 6,1 % af BNP i 2005 til 3,9 % af BNP i 2006 og til 2,6 % af BNP i 2007, hvilket bringer det ned under referenceværdien for underskuddet på 3 % af BNP ét år før den frist, som Rådet har fastsat. Sidstnævnte skal sammenholdes med et mål på 3 % af BNP, som blev fastsat i opdateringen af Portugals stabilitetsprogram i december 2007 — både en faldende offentlig udgiftskvote og en stigende indtægtskvote bidrog til forbedringen af den offentlige saldo. Udgiftskvoten faldt med 1 procentpoint af BNP i 2006 og næsten procentpoint af BNP i 2007. Parallelt hermed steg den offentlige indtægtskvote med ca. procentpoint af BNP i både 2006 og 2007. Den budgetmæssige konsolidering beroede hovedsagelig på strukturelle foranstaltninger med et marginalt bidrag fra en engangsforanstaltning til en værdi af 0,1 % af BNP i 2007. Forbedringen i den strukturelle saldo (dvs. den konjunkturkorrigerede saldo ekskl. engangsforanstaltninger og andre midlertidige foranstaltninger) anslås til to procentpoint af BNP i 2006 og ét procentpoint af BNP i 2007, hvilket er i overensstemmelse med Rådets henstilling efter artikel 104, stk. 7, om en reduktion af den strukturelle saldo med 1,5 % af BNP i 2006 og mindst % af BNP i 2007 — for 2008 forventer Kommissionens prognoser fra foråret 2008, at underskuddet reduceres yderligere, nemlig til 2,2 % af BNP, hvilket hovedsagelig skyldes en række yderligere indtægter, idet budgetgennemførelsen drager fordel af en underskudsformindskende engangstransaktion på 0,2 % af BNP. Dette er stort set i overensstemmelse med det officielle underskudsmål på 2,4 % af BNP, som blev fastsat i opdateringen af Portugals stabilitetsprogram i december 2007, og det reviderede mål på 2,2 % af BNP, som de portugisiske myndigheder bebudede i slutningen af marts 2008. Ifølge forårsprognoserne vil det offentlige underskud i et scenario uden politikændringer ligge på 2,6 % af BNP i 2009. Dette viser, at underskuddet er blevet bragt ned under referenceværdien på 3 % af BNP på en troværdig og holdbar måde — den strukturelle saldo forventes dog at blive forbedret i 2008 med procentpoint af BNP og — under forudsætning af en uændret politik — at blive forværret med procentpoint af BNP i 2009. Dette skal ses på baggrund af behovet for at gøre fremskridt i retning af den mellemfristede budgetmålsætning, som for Portugal er et strukturelt underskud på 0,5 % af BNP — den offentlige gæld faldt fra 64,7 % af BNP i 2006 til 63,6 % af BNP i 2007. Den lave BNP-vækst og de stadig forholdsvis høje offentlige underskud, der fremskrives i Kommissionens økonomiske prognoser fra foråret 2008, forventes at resultere i en offentlig gæld på ca. 64 % af BNP i 2009.
(4)

Polen har nu forelagt Kommissionen dokumentation for, at de relevante betingelser i direktiv 64/432/EØF er opfyldt, for så vidt angår 13 administrative regioner (powiaty) i provinsen Podkarpackie, således at de pågældende regioner kan betragtes som regioner i Polen, der er officielt fri for enzootisk kvægleukose.
—

Jacek CZERNIAK, przewodniczący Sejmiku Województwa lubelskiego (Chairman of the Sejmik of the Lubelskie voivodship)